અમદાવાદ: તાજેતરમાં પવિત્ર શ્રાવણ માસ સંપન્ન થયો. અમદાવાદ સહિત રાજ્યભરમાં શ્રદ્ધાળુઓએ ભક્તિસભર રીતે દેવાધિદેવ મહાદેવ તેમજ યોગેશ્વર શ્રીકૃષ્ણની ઉપાસના કરી. અનેકાનેક શ્રદ્ધાળુઓ આખો શ્રાવણ મહિનો એકટાણા-ઉપવાસ કર્યા, પરંતુ શ્રદ્ધાળુઓની શ્રદ્ધાને ઠેસ પહોંચે તેવી વિગત જાણવા મળી છે, જેમાં ભેળસેળખોર તત્ત્વોએ ફરાળી લોટમાં મકાઇના આટાની ભેળસેળ કરીને મોટાપાયે રોકડી કરી લીધી હતી.